1. ΝΟΜΟΣ υπ΄ αριθ. 991 της 14/20 Δεκ. 1979 (ΦΕΚ Α΄ 278) Για την άσκηση του επαγγέλματος του Ψυχολόγου στην Ελλάδα και για άλλες διατάξεις. Άρθρο 1. Άδεια για την άσκηση του επαγγέλματος του  Ψυχολόγου. 1.Η άσκηση του επαγγέλματος του Ψυχολόγου επιτρέπεται μόνο στον κάτοχο της ειδικής αδείας γι΄ αυτό, που χορηγείται σύμφωνα με τις διατάξεις αυτού του νόμου. Ο Ψυχολόγος στην άσκηση του επαγγέλματός του ερευνά και αξιολογεί την προσωπικότητα και την συμπεριφορά του ανθρώπου και εργάζεται με τις καθιερωμένες αρχές και μεθόδους της Επιστήμης της Ψυχολογίας για την αξιοποίηση και βελτίωσή τους. «2.Η άδεια για την άσκηση του επαγγέλματος του ψυχολόγου χορηγείται με απόφαση του οικείου νομάρχη.» Η μέσα σε « » παρ. 2 αντικαταστάθηκε ως άνω από την περιπτ. α της παρ. 1 άρθρ. 27 Νόμ. 2646/15-20 Οκτ. 1998 (ΦΕΚ Α΄236), κατωτ. αριθ. 4. «3.Με απόφαση του Υπουργού Υγείας και Πρόνοιας, ύστερα από γνώμη του Κεντρικού Συμβουλίου Υγείας (ΚΕ.Σ.Υ.) καθορίζονται οι όροι και οι προϋποθέσεις για την ιδιωτική άσκηση του επαγγέλματος του ψυχολόγου, καθώς και οι προϋποθέσεις, οι αρμοδιότητες και τα ειδικότερα προσόντα που απαιτούνται για την ιδιωτική άσκηση του επαγγέλματος του ψυχολόγου στους διάφορους τομείς της ψυχολογίας. Ο έλεγχος ασκείται από τις αρμόδιες υπηρεσίες του Υπουργείου Υγείας και Πρόνοιας και των Νομαρχιακών Αυτοδιοικήσεων.» Η μέσα σε « » παρ. 3 αντικαταστάθηκε ως άνω από την περ. γ της παρ. 1 άρθρ. 27 Νόμ. 2646/15-20 Οκτ. 1998 (ΦΕΚ Α΄ 236), κατωτ. αριθ. 4. Σύσταση Ειδικού Γνωμοδοτικού Συμβουλίου. .Άρθρ.2.-(Καταργήθηκε από την περίπτ. β της παρ. 1 άρθρ. 34 Νόμ. 2646/15-20 Οκτ. 1994, ΦΕΚ Α΄ 236, τομ. 35 Σελ. 60,31). Άρθρο 8. Όσοι λαμβάνουν άδεια ασκήσεως του επαγγέλματος του Ψυχολόγου, σύμφωνα με τις διατάξεις του παρόντος νόμου, δικαιούνται να εγγραφούν στον Σύλλογο Ελλήνων Ψυχολόγων (Σ.Ε.Ψ.), υπαγόμενον στον έλεγχο και στην εποπτεία του Υπουργείου Κοινωνικών Υπηρεσιών. “Δι΄ αποφάσεως του Υπουργού Κοινωνικών Υπηρεσιών καθορίζονται οι όροι και αι προϋποθέσεις λειτουργίας των γραφείων των Ψυχολόγων κατά την ιδιωτικήν άσκησιν του επαγγέλματός των. Ο έλεγχος θα ασκήται από 3μελή Επιτροπήν την οποίαν ορίζει ο Υπουργός Κοινωνικών Υπηρεσιών ανά διετίαν”. Η τελευταία παράγραφος στο άρθρ. 8 προστέθηκε από το άρθρ. 33 παρ. 4 Νόμ. 1193/81 (ανωτ. σελ. 404). Άρθρο 9. Επαγγελματικό απόρρητο. 1.Ο Ψυχολόγος πρέπει να τηρεί απόλυτη εχεμύθεια για όσα μαθαίνει, η αντιλαμβάνεται κατά την άσκηση του επαγγέλματός του. 2.Οι παραβάτες τιμωρούνται, σύμφωνα με τις διατάξεις του άρθρου 371 του Ποινικού Νόμου. Οι διατάξεις των παραγράφων 2, 3 και 4 του άρθρου αυτού εφαρμόζονται και στη περίπτωση αυτή. Μεταβατικές διατάξεις. «Άρθρ.10.-Άδεια άσκησης επαγγέλματος χορηγείται κατ’ εξαίρεση σε όσους μέχρι 31.12.1993 κατέχουν: 1.Πτυχίο του τμήματος φιλοσοφίας, παιδαγωγικής και ψυχολογίας, με κατεύθυνση την ψυχολογία, Α.Ε.Ι. και μεταπτυχιακό τίτλο σπουδών, μέχρι τη δημοσίευση του παρόντος νόμου, στην ψυχολογία ή κλάδου αυτής, της ημεδαπής ή ισοτίμου της αλλοδαπής, διάρκειας τουλάχιστον 2 ετών.  2.Πτυχίο του τμήματος φιλοσοφίας, παιδαγωγικής και ψυχολογίας, με κατεύθυνση στην ψυχολογία, Α.Ε.Ι. και μεταπτυχιακό τίτλο σπουδών, μέχρι τη δημοσίευση του παρόντος νόμου, στην ψυχολογία ή κλάδο αυτής, της ημεδαπής ή ισοτίμου της αλλοδαπής, διάρκειας ενός έτους και έχουν αποδεδειγμένα τριετή τουλάχιστον, μέχρι τη δημοσίευση του παρόντος νόμου, κύρια επαγγελματική απασχόληση ως ψυχολόγοι. 3.Πτυχίο ψυχολογίας ομοταγούς προς τα ελληνικά Α.Ε.Ι. Πανεπιστημίου της αλλοδαπής και έχουν αποδεδειγμένα πενταετή τουλάχιστον, μέχρι τη δημοσίευση του παρόντος νόμου, κύρια επαγγελματική απασχόληση ως ψυχολόγοι. Για την ισοτιμία των τίτλων αλλοδαπής των περιπτ. 1 και 2 για το ομοταγές του αλλοδαπού Πανεπιστημίου της περιπτ. 3 αποφαίνεται το Διαπανεπιστημιακό Κέντρο Αναγνώρισης Τίτλων Σπουδών της Αλλοδαπής (ΔΙ.Κ.Α.Τ.Σ.Α.). Με απόφαση του Υπουργού Υγείας και πρόνοιας ορίζεται ο τρόπος οι προϋποθέσεις και κάθε σχετική λεπτομέρεια εφαρμογής των ανωτέρω διατάξεων.» Το άρθρ. 10 αντικαταστάθηκε ως άνω από την περ. η παρ. 1 άρθρ. 27 Νόμ. 2646/15-20 Οκτ. 1998 (ΦΕΚ Α΄ 236), κατωτ. αριθ. 4. Άρθρ.11.-(Καταργήθηκε από την περιπτ. β της παρ. 1 άρθρ. 34 Νόμ. 2646/15-20 Οκτ. 1998 ΦΕΚ Α΄ 236, τομ. 35 σελ. 60,31). Άρθρο 12. Ποινικές κυρώσεις. Οποιοσδήποτε ασκεί το επάγγελμα του Ψυχολόγου και με οποιονδήποτε τρόπο, η χρησιμοποιεί τον τίτλο του Ψυχολόγου σε επαγγελματικές η επιστημονικές δραστηριότητες, χωρίς την άδεια των διατάξεων αυτού του νόμου, τιμωρείται όπως ορίζει το άρθρο 158 του Ποινικού Κώδικα εκτός αν τιμωρείται ευρύτερα, από άλλη διάταξη. Άρθρο 13. Οι συσταθείσες θέσεις προσωπικού με σχέση εργασίας ιδιωτικού δικαίου με τις κοινές υπουργικές αποφάσεις αριθ. Γ1/10056/1972, Γ4/184/1974 και Ζ1α/23392/1976. σε εφαρμογή των διατάξεων του άρθρου 4, παρ. 1, 2 του Ν.Δ. 385/69 για το Πρόγραμμα Ελέγχου Ρυπάνσεως Περιβάλλοντος Μείζονος Περιοχής Αθηνών του Υπουργείου Κοινωνικών Υπηρεσιών. διατηρούνται  και μετά την λήξη της συνεργασίας με το Πρόγραμμα Αναπτύξεως των Ηνωμένων Εθνών (UNDR) και της Παγκοσμίου Οργανώσεως Υγείας (WHO) η την συμπλήρωση τριετίας. Οι συμβάσεις του υπηρετούντος προσωπικού με την υφιστάμενη σχέση εργασίας παρατείνονται και συνεχίζεται η λειτουργία της ως άνω υπηρεσίας στο Υπουργείο Κοινωνικών Υπηρεσιών. στον τομέα υγειονομικής προστασίας του περιβάλλοντος. Άρθρο 14. Η ισχύς του παρόντος νόμου άρχεται από την δημοσίευσή του στην Εφημερίδα της Κυβερνήσεως. (Αντί για τη σελ. 640,43(β) Σελ. 640,43(γ) Τεύχος 1308 Σελ. 95 Ψυχολόγοι 34.Ζ.μ.1 Άρθρο 3. Προϋποθέσεις και δικαιολογητικά για την χορήγηση       άδειας ασκήσεως επαγγέλματος του Ψυχολόγου. 1.Για την χορήγηση άδειας ασκήσεως του επαγγέλματος Ψυχολόγου απαιτείται ο ενδιαφερόμενος: «α.Να έχει πτυχίο σπουδών Τμήματος Ψυχολογίας Α.Ε.Ι. της ημεδαπής ή ισοτίμου της αλλοδαπής.» Το μέσα σε « » πρώτο εδάφ. αντικαταστάθηκε ως άνω από τη περ. β της παρ. 1 άρθρ. 27 Νόμ. 2646/15-20 Οκτ. 1998 (ΦΕΚ Α΄ 236), κατωτ. αριθ. 4. (Η αναγνώριση και ισοτιμία των τίτλων ξένων Ανωτάτων Σχολών Ψυχολογίας η κλάδου της θα γίνεται από το Διαπανεπιστημιακό Κέντρο Αναγνωρίσεως Τίτλων Σπουδών της Αλλοδαπής. β)Να έχει εκπληρώσει τις στρατιωτικές του υποχρεώσεις η να έχει νόμιμα απαλλαγεί από αυτές η να βρίσκεται νόμιμα έξω από το στράτευμα η να υπηρετεί σ΄ αυτό. «γ)Να μην έχει καταδικασθεί αμετάκλητα για κακούργημα, για κλοπή, υπεξαίρεση, απάτη, εκβίαση, πλαστογραφία, κιβδηλεία, παραχάραξη, για παράβαση του νόμου περί ναρκωτικών, για ανθρωποκτονία από πρόθεση, παιδοκτονία, για αρπαγή προσώπου, για εγκλήματα κατά γενετήσιας ελευθερίας, για εγκλήματα οικονομικής εκμετάλλευσης της γενετήσιας ζωής και για αισχροκέρδεια.» Η μέσα « » περ. γ αντικαταστάθηκε ως άνω από την περ. β της παρ. 1 άρθρ. 27 Νόμ. 2646/15-20 Οκτ. 1998 (ΦΕΚ Α΄ 236), κατωτ. αριθ. 4. δ)Να είναι υγιής. Με απόφαση του Υπουργού Κοινωνικών Υπηρεσιών καθορίζονται οι παθήσεις και βλάβες, που εμποδίζουν τη χορήγηση άδειας ασκήσεως του επαγγέλματος του Ψυχολόγου. «ε)Να καταθέσει παράβολο δημόσιου ταμείου οριζόμενο από τις εκάστοτε ισχύουσες διατάξεις.» Το εδαφ. ε προστέθηκε από την περ. δ της παρ. 1 άρθρ. 27 Νόμ. 2646/15-20 Οκτ. 1998 (ΦΕΚ Α΄ 236), κατωτ. αριθ. 4. 2.Για την απόδειξη των προϋποθέσεων της προηγουμένης παραγράφου ο ενδιαφερόμενος οφείλει να προσκομίσει: α)επίσημο αντίγραφο του τίτλου σπουδών β)πιστοποιητικό στρατολογικής καταστάσεως γ)πλήρες αντίγραφο ποινικού μητρώου δ)πιστοποιητικό υγείας πρωτοβάθμιας υγειονομικής επιτροπής (Αντί για τη σελ.640,41(β) Σελ. 640,41(γ) Τεύχος 1308 Σελ. 93 Ψυχολόγοι 34.Ζ.μ.1 ε)για τους αλλοδαπούς, απαιτείται πέρα από τα δικαιολογητικά με τα στοιχεία α, γ και δ και άδεια εργασίας από τις αρμόδιες υπηρεσίες και πιστοποιητικό αμοιβαιότητας του Υπουργείου Εξωτερικών. “στ.Δια την χορήγησιν αδείας ασκήσεως του επαγγέλματος του Ψυχολόγου έκαστος υποψήφιος υποχρεούται να καταθέση μετά των λοιπών δικαιολογητικών και παράβολον, το ύψος του οποίου καθορίζεται εκάστοτε δια κοινής αποφάσεως των Υπουργών Κοινωνικών Υπηρεσιών και Οικονομικών, εις Ειδικόν Λογαριασμόν” έκδοσις αδείας ασκήσεως επαγγέλματος του Ψυχολόγου” ο οποίος τηρείται εις την Τράπεζαν της Ελλάδος. Το προϊόν του λογαριασμού τούτου εισάγεται εις τα έσοδα του Κρατικού Προϋπολογισμού και διατίθεται μέσω αυτού δια τους σκοπούς οι οποίοι καθορίζονται εκάστοτε με απόφασιν του Υπουργού Κοινωνικών Υπηρεσιών, αναγραφομένης προς τούτο σχετικής πιστώσεως εις τον Προϋπολογισμόν του Υπουργείου τούτου”. Το εδάφ. στ΄ προστέθηκε ως άνω από το άρθρ. 33 παρ. 2 Νόμ. 1193/81 (ανωτ. σελ. 404). 3.Με απόφαση του Υπουργού Κοινωνικών Υπηρεσιών και του ανάλογα με την κατά περίπτωση αρμοδίου Υπουργού, έπειτα από γνώμη του Γνωμοδοτικού Συμβουλίου του άρθρου 2, καθορίζονται επί πλέον των ανωτέρω και τα ειδικότερα προσόντα που απαιτούνται για την άσκηση του επαγγέλματος του Ψυχολόγου σε διαφόρους τομείς της Ψυχολογίας (Σχολικής, Κλινικής, Βιομηχανικής και λοιπών κλάδων της Ψυχολογίας). 4.(Καταργήθηκε από την περίπτ. β της παρ. 1 άρθρ. 34 Νόμ. 2646/15-20 Οκτ. 1998, ΦΕΚ Α΄ 236, τομ. 35 σελ. 60,31). 5.Με απόφαση του Υπουργού Κοινωνικών Υπηρεσιών, μπορεί να χορηγείται άδεια ασκήσεως του επαγγέλματος Κοινωνικού Λειτουργού στην Ελλάδα σε αλλοδαπούς, που έχουν τις προϋποθέσεις των εδαφίων α, γ και δ των παραγράφων 1 και 2 του άρθρου 3 του παρόντος νόμου, εφ΄ όσον οι τίτλοι σπουδών, που περιγράφονται στο εδάφιο α της παραγράφου 1 του άρθρου 3, αναφέρονται στον τομέα της Κοινωνικής εργασίας. “6.Αι αρμοδιότητες και οι όροι εργασίας των μη ειδικευμένων Ψυχολόγων καθορίζονται με απόφασιν του Υπουργού Κοινωνικών Υπηρεσιών μετά γνώμην του Γνωμοδοτικού Συμβουλίου”. Η παρ. 6 προστέθηκε ως άνω από το άρθρ. 33 παρ. 3 Νόμ. 1193/81 (ανωτ. σελ. 404). Επανεξέταση των υποψηφίων που απορρίπτονται. Άρθρ.4.-(Καταργήθηκε από την περιπτ. β της παρ. 1 άρθρ. 34 Νόμ. 2646/15-20 Οκτ. 1998, ΦΕΚ Α΄ 236, τομ. 35 σελ. 60,31). Σελ. 640,42(γ) Τεύχος 1308 Σελ. 94 Άρθρο 5. Ανάκληση άδειας. «Η άδεια ανακαλείται με απόφαση του οικείου νομάρχη στις ακόλουθες περιπτώσεις.». Το μέσα σε « » πρώτο εδάφιο αντικαταστάθηκε ως άνω από την περ. ε της παρ. 1 άρθρ. 27 Νόμ. 2646/15-20 Οκτ. 1998 (ΦΕΚ Α΄ 236), κατωτ. αριθ. 4. α)Όταν δόθηκε από πλάνη ως προς την ύπαρξη των προϋποθέσεων που απαιτούνται για την χορήγηση. β)Όταν  ο Ψυχολόγος, από σωματική η διανοητική βλάβη η πάθηση περιέλθει σε ανικανότητα για την άσκηση του επαγγέλματος. γ)Όταν καταδικασθεί αμετάκλητα για αδίκημα που αναφέρεται στη περ. γ της παραγράφου 1 του άρθρου 3 αυτού του νόμου. δ)Όταν διαπιστωθεί ότι χρησιμοποιεί χωρίς δικαίωμα, τον τίτλο του γιατρού η άλλης επιστημονικής ειδικότητας, και άσχετα προς την ποινική ευθύνη του από άλλες διατάξεις. Άρθρο 6. Ανάκτηση άδειας. Το δικαίωμα για άσκηση του επαγγέλματος του Ψυχολόγου, όταν η άδεια ανακληθεί, ανακτάται με νέα άδεια όταν δεν υπάρχουν πια λόγοι, για τους οποίους έγινε η ανακληση. «Η νέα άδεια ανακτάται με απόφαση του οικείου νομάρχη.» Το μέσα σε « » δεύτερο εδάφιο αντικαταστάθηκε ως άνω από την περ. στ παρ. 1 άρθρ. 27 Νόμ. 2646/15-20 Οκτ. 1998 (ΦΕΚ Α΄ 236), κατωτ. αριθ. 4. 34.Ζ.μ.1 Ψυχολόγοι Άρθρο 7. Έργο και καθήκοντα Ψυχολόγου κατά κλάδους  Ψυχολόγίας. Το έργο του Ψυχολόγου κατά κλάδους Ψυχολογίας και οι προϋποθέσεις για την άσκηση των ειδικοτήτων θα καθορισθούν λεπτομερειακά με κοινές αποφάσεις του Υπουργού Κοινωνικών Υπηρεσιών Εθνικής Παιδείας και Θρησκευμάτων και των αρμοδίων κατά Κλάδους, Υπουργών έπειτα από γνώμη του..«Κεντρικού Συμβουλίου Υγείας (ΚΕ.Σ.Υ.)». Οι μέσα σε « » λέξεις αντικαταστάθηκαν ως άνω από την περ. ζ της παρ. 1 του άρθρ. 27 Νόμ. 2646/15-20 Οκτ. 1998 (ΦΕΚ Α΄ 236), κατωτ. αριθ. 4.

[Source: greek_legal_code_raptarchis | Tokens: 10123]